**Pak Či-song** (kórejsky: **박지성** anglicky: **Park Ji-sung**) (\* 30. marec 1981, Soul, Kórejská republika) je bývalý juhokórejský profesionálny futbalista, ktorý hrával na pozícií stredopoliara. Pak je jedným z najúspešnejších ázijských hráčov v histórii futbalu. Počas svojej kariéry vyhral 19 trofejí. Je prvým ázijským futbalistom, ktorý vyhral Ligu majstrov UEFA, hral vo finále Ligy majstrov UEFA a je aj prvým Ázijčanom, ktorý vyhral Majstrovstvá klubov FIFA. Pak bol schopný hrať kdekoľvek v strede poľa a bol známy svojou výnimočnou úrovňou kondície, disciplínou a pracovnou morálkou. Jeho pozoruhodná úroveň fyzickej kondície mu vyniesla prezývku "Three-Lung Park".

Pak začal svoju futbalovú kariéru vo svojej rodnej Južnej Kórei a hral za tím Myongji University. Následne sa presťahoval do Japonska, kde hral za klub Kyoto Purple Sanga. Potom, čo sa tréner národného tímu Pak Guus Hiddink presťahoval späť do Holandska pretože prijal ponuku od PSV Eindhoven sa Pak pripojil k tímu z Holandska o rok neskôr. Potom, čo sa PSV dostalo do semifinále Ligy majstrov UEFA 2004/05, Pakov talent ocenil tréner Manchestru United Sir Alex Ferguson a podpísal v júli 2005 Parka za poplatok okolo 4 miliónov libier. Do zbierky jeho trofejí počas pôsobenia v United patrila štyri tituly v Premier League, Liga majstrov UEFA 2007/ 08 a Majstrovstvá klubov FIFA 2008.

Ako člen národného tímu Južnej Kórey odohral Pak za svoju krajinu 100 zápasov a strelil v nich 13 gólov. Bol členom tímu, ktorý skončil štvrtý na Majstrovstvách sveta vo futbale v roku 2002 a reprezentoval svoj národ aj na Majstrovstvách sveta vo futbale 2006 a Majstrovstvách sveta vo futbale 2010. Na majstrovstvách sveta bol štyrikrát vyhlásený za muža zápasu, čo je najviac spomedzi všetkých ázijských hráčov.

Štýl hry
--------

Pak získal v Manchestri United veľké uznanie za svoju rýchlosť, pohyb po ihrisku v hre bez lopty, nasadenie a energiu. Okrem toho bol Pak známy ako hráč do veľkých zápasov, keďže ho Sir Alex Ferguson často používal v dôležitých zápasoch anglickej ligy alebo v európskych zápasoch, kde sa kládol osobitný dôraz na defenzívnu prácu. Ferguson raz tvrdil, že Pak bol jedným z mála hráčov na svete, ktorí boli schopní brániť Lionela Messiho.

Taliansky stredopoliar Andrea Pirlo vo svojej autobiografii z roku 2013 *s názvom Myslím, preto hrám* napísal, že Pak bol jediným hráčom, cez ktorého nedokázal prejsť.

V máji 2020 bývalý spoluhráč Wayne Rooney povedal, že Pak bol pre Manchester United v rokoch 2006 – 2009 rovnako dôležitý ako on a Cristiano Ronaldo, pričom povedal: „Je to šialené, ale ak ste spomenuli Cristiana Ronalda 12-ročnému chlapcovi okamžite by povedal: 'Áno, bol to skvelý hráč Manchestru United.' Ale ak by ste povedali 'Pak Ji.Sung', mnohí možno nevedia kto to bol. Napriek tomu všetci z nás, ktorí sme hrali s Pakom, vieme, že bol veľmi dôležitý pre náš úspech.

Po skončení kariéry
-------------------

25. júla 2014 sa Pak zúčastnil zápasu hviezd K League a bol vyhlásený za hráča zápasu. V zápase strelil jeden gól.

5. októbra 2014 bolo oznámené, že Pak by mal prevziať úlohu globálneho ambasádora Manchestru United.

V júni 2018 sa stal futbalovým komentátorom juhokórejskej vysielacej spoločnosti SBS a komentoval zápasy Južnej Kórei Majstrovstvách sveta vo futbale 2018.

V decembri 2021 sa Pak pripojil k Queens Park Rangers a trénoval hráčov do 16 rokov pod vedením technického riaditeľa Chrisa Ramseyho.

Osobný život
------------

Pak označil brazílskeho bývalého stredopoliara Dungu za svoj detský futbalový idol. Pod vplyvom svojich rodičov sa stal budhistom. Pak do značnej miery držal svoj osobný život mimo centra pozornosti a prekvapil médiá, keď na tlačovej konferencii o odchode do futbalového dôchodku oznámil svoju nadchádzajúcu svadbu s bývalou televíznou reportérkou Kim Min-ji. Vzali sa 27. júla 2014 v Južnej Kórei a momentálne majú dcéru a syna.

Úspechy
-------

#### Klubové

**Kyoto Purple Sanga**

* J2 League: 2001
* Emperors Cup: 2002

**PSV Eindhoven**

* Eredivisie: 2002/03, 2004/05
* KNVB Cup: 2004/2005
* Johan Cruyff Shield: 2003

**Manchester United**

* Premier League: 2006/07, 2007/08, 2008/09, 2010/11
* EFL Cup: 2005/06, 2008/09, 2009/10
* FA Community Shield: 2010, 2011
* Liga majstrov UEFA: 2007/08
* Majstrovstvá klubov FIFA: 2008

#### Reprezentačné

**Južná Kórea**

* Majstrovstvá Ázie vo futbale: 3. miesto: 2000, 2011

Referencie
----------



1. ↑   *Ji-Sung Park named PyeongChang 2018 Ambassador* [online]. International Paralympic Committee, 10 August 2017. Dostupné online.
2. ↑   United's Park first Asian to play Champions League final. *Reuters*, 27 May 2009. Dostupné online [cit. 2009-12-26].  Archivované 2020-09-19 na Wayback Machine
3. ↑   *Ji-Sung Park – Quote, Unquote* [online]. Manchester United. Dostupné online. Archivované 2011-07-25 z originálu.
4. ↑   Manchester United's Park Has the Endurance to Persevere. *The New York Times*, 25 May 2009. Dostupné online.
5. ↑   PARK Ji Sung. *KFA.or.kr* (Korea Football Association), 31 January 2011. Dostupné online [cit. 2011-01-31].
6. ↑   *PORTUGAL 0 : 1 KOREA REPUBLIC* [online]. 2002 FIFA World Cup ™, 14 June 2002. Dostupné online. Archivované 2003-02-01 z originálu.
7. ↑   France 1–1 South Korea. *BBC Sport*, 18 June 2006. Dostupné online [cit. 2008-05-11].
8. ↑   *2010 FIFA World Cup South Africa™ - Matches - Korea Republic-Greece* [online]. FIFA. Dostupné online. Archivované 2010-05-09 z originálu.
9. ↑   *2010 FIFA World Cup South Africa™ - Matches - Korea Republic-Greece* [online]. FIFA. Dostupné online. Archivované 2010-05-09 z originálu.
10. ↑  COX, Michael. *Tactics: Manchester United use wingers to great effect* [online]. ITV. Dostupné online. Archivované 2011-04-16 z originálu.
11. ↑  ORR, James. Park Ji-Sung retires: Why Andrea Pirlo will be pleased he no longer has to play against the 'nuclear-powered South Korean'. *The Independent* (London), 14 May 2014. Dostupné online.
12. ↑  . Dostupné online.
13. ↑   Sportalkorea, 25 July 2014. Dostupné online. (po kórejsky)
14. ↑   *Ji-sung Park returns to Old Trafford* [online]. Manchester United, 2 October 2014, [cit. 2014-12-28]. Dostupné online.
15. ↑   The Chosun Ilbo, 16 June 2018, [cit. 2021-01-28]. Dostupné online. (po kórejsky)
16. ↑   *Chris Ramsey guiding Ji-Sung Park* [online]. Queens Park Rangers, 18 December 2021, [cit. 2021-12-30]. Dostupné online.
17. ↑   *Manchester United's Ji-Sung Park Reveals Dunga Inspiration* [online]. 23 July 2009. Dostupné online.
18. ↑   Bulgyo Newspaper, 19 June 2013. Dostupné online.
19. ↑  Šablóna:Cite AV media
20. ↑   Patrice Evra attends Ji-Sung Park's wedding in South Korea. *ManchesterEveningNews.co.uk* (Manchester Evening News), 28 July 2014. Dostupné online.
21. ↑   The Chosun Ilbo, 14 February 2021, [cit. 2021-02-25]. Dostupné online. (po kórejsky)

Zdroj
-----

*Tento článok je čiastočný alebo úplný preklad článku Park Ji-sung na anglickej Wikipédii.*